Bertolt Brecht

Bertolt Brecht (født Eugen Berthold Friedrich Brecht 10. februar 1898 i Augsburg, død 14. august 1956 i Øst-Berlin) var en tysk dramatiker og poet. Brecht ble i ung alder sosialradikal, noe han forble til sin død. Han dro i eksil da nasjonalsosialistene kom til makten i 1933. Under den kalde krigen slo han seg ned i DDR og ble den mest fremtredende kunstneren i landet.


== Liv og verk ==
Under første verdenskrig ble Brecht mobilisert som sanitetssoldat. Han avsluttet ikke medisinstudiet, men skreiv sitt første teaterstykke, Baal, i 1918. I 1920 ble han dramaturg ved Kammerspiele i München. I 1922 giftet han seg med Marianne Zoff. I 1924 slo han seg ned i Berlin, samarbeidet med Piscator, Kurt Weill med mange flere. I 1928 inngikk han et nytt ekteskap med skuespillerinna Helene Weigel.Brecht skrev blant annet teksten til stykket Tolvskillingsoperaen (Dreigroschenoper). Han utviklet en ny teaterteknikk kalt episk teater (Episches Theater). I 1933 måtte han rømme landet og begynte en lang periode i eksil i Danmark, Sverige, Finland og til slutt USA, der han i oktober 1947 ble innkalt til å møte for Komiteen for uamerikansk virksomhet. Som bevis for kommunistsympatier brukte kongressmennene utsnitt av dikt og skuespill han hadde skrevet. I høringene uttalte Brecht imidlertid at han aldri hadde vært medlem av noe kommunistparti. Han forlot landet 31. oktober 1947.Han slo seg først ned i Zürich, men ble nektet permanent opphold både i Sveits og Vest-Tyskland. Han pendlet mellom Øst-Berlin og Sveits. Etter å ha skaffet seg østerriksk statsborgerskap, slo han seg ned i DDR for godt høsten 1949. I Berlin ble et helt teater stilt til hans disposisjon, og Berliner Ensemble ble grunnlagt. Åpningsforestillingen var Puntila og tjeneren hans, Matti den 8. november 1949. Oppstanden i 1953 førte ikke til at han brøt med DDRs regime. 26. mai 1955 mottok han Stalins Fredspris i Moskva.Brecht fikk i 1944 en sønn med forfatteren Ruth Berlau. Gutten som ble kalt Michel døde få dager etter fødselen i USA. Han døde selv av hjerteinfarkt 14. august 1956.


== Fremmedgjøring – Verfremdungseffekten ==
Brecht skrev ikke bare dramaer, men arbeidet også med regi. Verfremdungseffekten, som er beslektet med Skjlovkijs fremmedgjøringsprinsipp, er et virkemiddel han brukte for å fremme stykkenes agenda. Stykkene hans er såkalte lærestykker med politisk innhold. Brechts hensikt var å fremme budskapet ved å skape illusjonsbrudd. Teknikken søkte å forhindre at publikum levde seg inn i personene og lot følelsene ta over for tankevirksomhet. Derfor skapte han ulike utradisjonelle virkemidler som brøt med konvensjonene fra det klassiske dramaet. Tidsforløpet kunne for eksempel strekke seg over ti år. Han var også opptatt av å vise at forestillingen ikke bare skjer på scenen. Brecht hadde åpne sceneskift, der scenearbeiderne kom inn på scenen og forandret den foran tilskuernes øyne.Brecht gjenopptok bruken av kor fra det antikke drama tilbake, men i hans dramatikk og dramaturgi representerer det ikke den allmenne mening, men fungerer som veileder.


== Verk ==


=== Dramatiske verk ===


=== Andre arbeider (utvalg) ===
Forretningene til Herr Julius Caesar (Die Geschäfte des Herrn Julius Caesar)
Om tidens teater (Schriften zum Theater). Gyldendal, København 1966.


== Litteratur ==
Grip, Johann (red.): Brecht på norsk. Den norske lyrikklubben 1999. ISBN 82-525-3666-2
Dieter Lattmann: Kennen sie Brecht. Reclam-Verlag, Stuttgart 1988, ISBN 3-15-008465-2 – en god innføring til Brecht


== Referanser ==


== Eksterne lenker ==
(en) Bertolt Brecht – kategori av bilder, video eller lyd på Commons 
(en) Bertolt Brecht – galleri av bilder, video eller lyd på Commons 
(en) Bertolt Brecht på Internet Movie Database 
(no) Bertolt Brecht hos Nationaltheatret 
(no) Bertolt Brecht hos Sceneweb 
(sv) Bertolt Brecht i Svensk Filmdatabas 
(da) Bertolt Brecht på Filmdatabasen 
(fr) Bertolt Brecht på Allociné 
(en) Bertolt Brecht på AllMovie 
(en) Bertolt Brecht hos The Movie Database 
(en) Bertolt Brecht hos Internet Broadway Database 
(en) Bertolt Brecht på Apple Music 
(en) Bertolt Brecht på Discogs 
(en) Bertolt Brecht på MusicBrainz 
(en) Bertolt Brecht på Songkick 
(en) Bertolt Brecht på AllMusic 
(en) Bertolt Brecht hos American National Biography 
(no) Verfremdungseffekt; fra Bibliotekarstudentens nettleksikon om litteratur og medier (pdf-fil)